【戰況R4】呢場開難兄難弟Q 派$54咋~
2024年05月19日 15:01
東網電視
更多新聞短片
第4場四班田1200米，上次開Q的「鑽石星空」同「輝煌精英」，今次又再一次構成連贏，不過名次互調。呢場早段3隻馬擺前走，就係呢3隻包T，其中丁仔上次第2的「輝煌精英」，今日在梁家俊胯下愈放愈有，大勝補中而回，徐廐「鑽石星空」沿途擺第2位，直路力追未果得亞軍，至於24倍冷門「獎金大少」則捱入第3。丁、徐兩個都護級，今次呢條難兄難弟Q係派$54咋。
今場同護級師兄徐雨石埋Q嘅丁冠豪，贏到今季第7W，丁仔賽後話「鑽石星空」上次贏完「輝煌精英」之後加咗磅，3歲馬今場負135磅有啲吃力，至於自己一駒仗比仗進步，今場終可補中。「輝煌精英」雖然晨操係一隻好定嘅馬，但後生馬陣上仍會緊張，所以大前仗起加戴頭罩，此配備亦起了作用，馬匹近仗的確穩定咗，而上場同今場都喺偏軟場地作戰或有幫助。「輝煌精英」父母兩線都係短途馬，此駒就咁睇，1200米都係首本路程，今季應該都會跑多場先抖暑。
第3場賽果：8-1-11-5
二重彩賽果：8-1(最後賠率17)